1973-as cannes-i filmfesztivál
A 26. Cannes-i Nemzetközi Filmfesztivál 1973. május 10. és 25. között rendezték meg, Ingrid Bergman svéd színésznő elnökletével. A versenyben 24 nagyjátékfilm és mindössze 7 rövidfilm vett részt, versenyen kívül pedig 14 alkotást vetítettek. A párhuzamos rendezvények Kritikusok Hete szekciójában 8 filmet mutattak be, míg a Rendezők Kéthete elnevezésű szekció keretében 26 nagyjátékfilm és 18 kisfilm vetítésére került sor.